Imtella' Settembru 14, 2021 Fid-Danimarka tneħħew il-miżuri kollha tal-Covid-19 wara li l-Parlament Daniż qal li m'għadux iqis il-pandemija bħala ta' periklu għas-soċjetà. Fost l-oħrajn, il-maskra m'għadhiex tintlibes la fil-pubbliku u lanqas fi ħdan l-istabbilimenti. Persuni li użaw it-trasport pubbliku biex jivvjaġġaw minn post għal ieħor fid-Danimarka, ukoll dehru jitilgħu mingħajr maskra. Fl-aħħar jiem, fi xtajta Daniżi, il-barijiet, ir-ristoranti u l-ħwienet dehru mimlijin sa ruħ ommhom bin-nies. Skont rapporti fil-midja Taljana, sa s-sanitisers tal-idejn għosfru mill-entraturi tal-istabbilimenti. Il-kunċerti, issoktaw mingħajr iż-żamma tad-distanza soċjali. — Andreas Højberg (@andreashojberg) September 11, 2021 Hu stmat li tal-anqas 70% tal-popolazzjoni Daniża hija mlaqqma kontra l-Covid-19.